CELEX: C2004/094/21
Language: da
Date: 2004-04-17 00:00:00
Title: Domstolens kendelse (Fjerde Afdeling) af 27. januar 2004 i sag C-428/01, Fratelli Costanzo SpA mod Elettrica SpA (anmodning om præjudiciel afgørelse fra Tribunale di Catania)

17.4.2004   
            
            
               DA
            
            
               Den Europæiske Unions Tidende
            
            
               C 94/11
            
         
      DOMSTOLENS KENDELSE
   
   (Fjerde Afdeling)
   af 27. januar 2004
   i sag C-428/01, Fratelli Costanzo SpA mod Elettrica SpA (anmodning om præjudiciel afgørelse fra Tribunale di Catania) (1)
   
   (Procesreglementets artikel 104, stk. 3 - spørgsmål, der er identiske med spørgsmål, hvortil Domstolen allerede har taget stilling)
   (2004/C 94/21)
   Foreløbig oversættelse.
   I sag C-428/01, angående en anmodning, som Tribunale di Catania (Italien) i medfør af artikel 234 EF har indgivet til Domstolen for i den for nævnte ret verserende sag, Fratelli Costanzo SpA mod Elettrica SpA, at opnå en præjudiciel afgørelse vedrørende fortolkningen af artikel 87 EF og artikel 88 EF, har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne J.-P. Puissochet og K. Lenaerts (refererende dommer); generaladvokat: D. Ruiz-Jarabo Colomer; justitssekretær: R. Grass, den 27. januar 2004 afsagt kendelse, hvis konklusion lyder således:
   
               1)
            
            
               En overgangsordning som den i artikel 106 i lovdekret nr. 270 af 8. juli 1999 om nye regler for særlig administration af store insolvente virksomheder fastsatte, der opretholder virkningerne af en ny statsstøtteordning, som ikke var meddelt til Kommissionen for De Europæiske Fællesskaber og som var erklæret for uforenelig med fællesskabsretten, er i sig selv en ny statsstøtteordning som omhandlet i artikel 87 EF og artikel 88 EF.
            
         
               2)
            
            
               De spørgsmål, der er forelagt Domstolen med henblik på at opnå en vurdering af en overgangsordning som den i artikel 106 i lovdekret nr. 270/99 fastsatte, kan ikke antages til realitetsbehandling.
            
         
      (1)  EFT C 3 af 5.1.2002.